**Hilo March**

ʻAuhea wale ʻoe e ke ʻala tuberose

He moani ʻaʻala i ke ano ahiahi

Ua like me ka lau wāpine

I ka hoene i ka poli pili paʻa

Hui: ʻIke hou ana i ka nani aʻo Hilo

I ka uluwehiwehi o ka lehua

Lei hoʻohihi a ka malihini

Mea ʻole i ke kono a ke aloha.

**Maui Nö Ka ÿOi**

Hanohano launa ʻole

Aʻo Maui lā i ka laʻi

Haʻaheo nā kualono

Aʻo Maui nō lā ka ʻoi.

Hui: ʻAʻohe lua e like ai

Māhiehie launa ʻole

Hiaʻai wale Haleakalā

Aʻo Maui nō lā ka ʻoi.

**Molokaÿi Nui A Hina**

Ua nani nā hono a ʻo Piʻilani

I ke kū kilakila i ka ʻōpua

ʻO kuʻu pua kukui aia i Lanikāula

ʻO ka hene wai ʻolu lana mālie.

Hui: Ua like nō a like lā me kuʻu one hānau

Ke poʻokela i ka piko o nā kuahiwi

Me Molokaʻi Nui A Hina

ʻĀina uluwehiwehi

E hoʻi nō au e pili (ʻae, ʻae, ʻae)

//:E ka makani ē, e pā mai me ke aheahe

ʻAuhea kuʻu pua kalaunu://

**Pūpū O ʻEwa**

Nani Kaʻala hemolele i ka mālie

Kuahiwi kaulana aʻo ʻEwa

E kiʻi ana i ka makani o ka ʻāina

Hea ka Moaʻe, “Eia au e ke aloha.”

Hui: Pūpū (a ʻo ʻEwa) i ka nuʻa (nā kānaka)

E naue mai (aʻe ʻike) i ka mea hou (o ka ʻāina)

A he ʻāina (ua kaulana) mai nā kūpuna mai

Alahula Puʻuloa he alahele no Kaʻahupāhau.

**Maikaʻi Kauaʻi**

Maikaʻi nō Kauaʻi Maikaʻi wale nō Kauaʻi

Hemolele i ka mālie Hemolele wale i ka mālie

Kuahiwi Waiʻaleʻale Kuahiwi nani Waiʻaleʻale

Lei ana i ka mokihana. Lei ana i ka mokihana

**He Nani Niʻihau**

He nani Niʻihau i ka lā welo

Me nā uʻi like ʻole o Kahelelani.

Hui: Lei ʻoe lei kāua i kuʻu lei pūpū

Lei ʻoe lei kāua i kuʻu lei pūpū.

He uʻi a he nani mae ʻole kou

E kuʻu lei pūpū momi aʻo kai.

I lei Kaʻohulani no kuʻu ʻāina

E hoʻohihi ʻia nei e ka nui manu.

Ua ola oʻu kini aʻi kou nani

Waiwai makamae me he ipo ala.

E ola nō au i kuʻu Haku Lani

Ka pipiʻo ʻia e ke ānuenue.

Hāʻina ka puana nani Niʻihau

Me nā uʻi like ʻole o Kahelelani.